section_heading: Biografija
paragraph_text: Gleich je rođen 1997. godine u Zagrebu. Odmalena je pisao priče, svirao gitaru i bavio se filmom. 2016. godine maturirao je u Gimnaziji Lucijana Vranjanina, a 2019. godine završio preddiplomski studij anglistike i komparativne književnosti na Filozofskom fakultetu u Zagrebu. Godine 2018., Gleich u Novoj knjizi Rast istovremeno objavljuje dva romana: postmodernistički roman o ludilu Nikolay Vasilevsky, te horor Samostan Craven Hill. Na promociji spomenutih romana, održanoj u lipnju 2018. u književnom klubu Booksi, govorio je književni teoretičar i autor Tin Lemac.